ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
தமிழ்நாட்டைச் சேர்ந்த ஷெட்யூல்டு வகுப்பு மாணவர்களின் மேல்படிப்புக்கான தேசிய உதவித்தொகை
ஷெட்யூல்டு வகுப்பைச் சேர்ந்த மாணவர்கள் பல்கலைக்கழக மானியக் குழுவால் அங்கீகரிக்கப்பட்ட இந்திய பல்கலைக்கழகங்கள் உயர்கல்வி நிறுவனங்கள் / கல்லூரிகளில் எம்ஃபில் / பிஎச்டி போன்ற மேல்படிப்புகளைத் தொடர நிதியுதவி அளிக்கும் விதமாக தேசிய உதவித்தொகை திட்டத்தை மத்திய சமூக நீதி மற்றும் அதிகாரமளித்தல் துறை செயல்படுத்தி வருவதாக இத்துறைக்கான மத்திய இணை அமைச்சர் திரு ஏ.நாராயணசுவாமி தெரிவித்துள்ளார்.
மாநிலங்களவையில் இன்று கேள்வி ஒன்றுக்கு எழுத்து மூலம் பதில் அளித்துள்ள அவர், இந்தத் திட்டம், 2018-19 முதல், மாநில அரசுகளின் பங்கேற்பின்றி, மத்திய அரசால் நேரடியாக செயல்படுத்தப்படுவதுடன் இந்த உதவித்தொகையை பெறுவதற்காக மாணவர்கள் யுஜிசி மற்றும் சிஎஸ்ஐஆர் அமைப்புகளால் நடத்தப்பட்டும் தேசிய தகுதித் தேர்வு மூலம், தேர்ந்தெடுக்கப்படுவதாகவும் அவர் கூறியுள்ளார்.
இத்திட்டத்தின் கீழ் தமிழ்நாட்டைச்சேர்ந்த மாணவர்களுக்கு கடந்த 2016-17 முதல் 2020-21 ஆம் ஆண்டு வரை ரூ.99.16 கோடி விடுவிக்கப்பட்டு, 2,942 மாணவர்கள் பயனடைந்திருப்பதாகவும் திரு நாராயணசுவாமி தெரிவித்துள்ளார்.
மேலும் விவரங்களுக்கு ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1796875
பிரதமர் அலுவலகம்
ரம்ஜான் புனித மாத தொடக்கத்தை முன்னிட்டு மக்களுக்கு பிரதமர் வாழ்த்து
ரம்ஜான் புனித மாத தொடக்கத்தை முன்னிட்டு, பிரதமர் திரு நரேந்திர மோடி தனது வாழ்த்துக்களை தெரிவித்துள்ளார்.
சுட்டுரையில் பிரதமர் திரு நரேந்திர மோடி விடுத்துள்ள செய்தியில், ‘‘ ஏழைகள் மற்றும் பின்தங்கிய மக்களுக்கு சேவையாற்றும் முக்கிய தகவலை ரம்ஜான் மாதம் தெரிவிக்கிறது.
இது சமத்துவம், சகோதரத்துவம் மற்றும் இரக்கம் ஆகியவற்றின் முக்கியத்துவத்தை மீண்டும் உறுதிபடுத்துகிறது” என குறிப்பிட்டுள்ளார்.
------
(
தொழிலாளர் மற்றும் வேலைவாய்ப்பு அமைச்சகம்
நாடு முழுவதும் உள்ள 30 இஎஸ்ஐசி மருத்துவமனைகளில் கீமோதெரபி சேவைகளை திரு பூபேந்தர் யாதவ் தொடங்கி வைத்தார்
சென்னை கே.கே.நகரில் உள்ள இ.எஸ்.ஐ.சி மருத்துவக் கல்லூரி மற்றும் மருத்துவமனையில் படுக்கை வசதிகளின் எண்ணிக்கையை அதிகரிக்க ஒப்புதல்
மத்திய தொழிலாளர், வேலைவாய்ப்பு, சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பூபேந்தர் யாதவ் இன்று புதுதில்லியில் உள்ள இஎஸ்ஐசி தலைமையகத்தில் நடைபெற்ற தொழிலாளர் அரசு ஈட்டுறுதி கழகத்தின் 191 வது கூட்டத்தில் நாடு முழுவதும் உள்ள 30 இஎஸ்ஐசி மருத்துவமனைகளில் கீமோதெரபி சிகிச்சை சேவைகளை தொடங்கி வைத்தார்.
அப்போது பேசிய அவர், இந்தியாவின் அமிர்த காலத்தில் நமது சேவைத் திறன் மிக்க தொழிலாளர்களின் ஒட்டுமொத்த நலன் குறித்த பிரதமர் திரு நரேந்திர மோடியின் தொலைநோக்கு பார்வையை நனவாக்கும் வகையில், இந்த நடவடிக்கை ஒரு படியாகும் என்று கூறினார் . கீமோதெரபி சேவைகள் தொடங்குவதன் மூலம், காப்பீடு செய்யப்பட்ட தொழிலாளர்கள் மற்றும் அவர்களைச் சார்ந்தவர்கள் சிறந்த புற்றுநோய் சிகிச்சையை எளிதாகப் பெற முடியும்.
இ.எஸ்.ஐ.சி.யின் காட்சி தகவல் பலகைகளுடன் கூடிய கட்டுப்பாட்டு அறையையும் மத்திய அமைச்சர் திறந்து வைத்தார். இ.எஸ்.ஐ.சி மருத்துவமனைகளில் அடிப்படை வசதிகள் மற்றும் படுக்கைவசதிகள், நடைபெற்று வரும் கட்டுமானத் திட்டங்களின் தற்போதைய நிலை போன்றவற்றை சிறப்பாக கண்காணிப்பதை காட்சி தகவல் பலகைகள் உறுதி செய்யும்.
இ.எஸ்.ஐ.சி மருத்துவமனைகளில் திறமையான மருத்துவ நிபுணர்கள் கிடைப்பதை உறுதி செய்வதற்காக, இ.எஸ்.ஐ.சி மருத்துவக் கல்வித் துறையில் தனது பணிகளை மேலும் முன்னெடுத்துச் செல்ல தொழிலாளர் அரசு ஈட்டுறுதி கழகம் முடிவு செய்துள்ளது என்று திரு யாதவ் கூறினார். தேவையை மதிப்பீடு செய்த பின்னர் புதிய இ.எஸ்.ஐ.சி மருத்துவக் கல்லூரிகள் மற்றும் மருத்துவமனைகள் நிறுவப்படும் என்று அவர் கூறினார். இதுவரை 8 மருத்துவக் கல்லூரிகள், 2 பல் மருத்துவக் கல்லூரிகள், 2 செவிலியர் கல்லூரிகள் மற்றும் ஒரு பாராமெடிக்கல் கல்லூரி ஆகியவை இஎஸ்ஐசியால் நிறுவப்பட்டு நடத்தப்பட்டு வருகின்றன.
மருத்துவச் சேவைகள், நிர்வாகம், நிதி விவகாரங்கள் தொடர்பான பல்வேறு நிகழ்ச்சி நிரல் அம்சங்கள் கூட்டத்தில் விவாதிக்கப்பட்டு முடிவு செய்யப்பட்டன.
இக்கூட்டத்தில் 15 புதிய தொழிலாளர் அரசு ஈட்டுறுதி மருத்துவமனைகள், 78 தொழிலாளர் அரசு ஈட்டுறுதி மருந்தகங்கள் அமைக்கவும், அசாம் மாநிலம் பெல்டோலாவில் உள்ள இஎஸ்ஐசி மருத்துவமனை, சென்னை கே.கே.நகரில் உள்ள இ.எஸ்.ஐ.சி மருத்துவக் கல்லூரி மற்றும் மருத்துவமனை மற்றும் ஹரியானா மாநிலம் ஃபரிதாபாத்தில் உள்ள இ.எஸ்.ஐ.சி மருத்துவக் கல்லூரி மற்றும் மருத்துவமனையில் படுக்கைகளின் எண்ணிக்கையை அதிகரிக்கவும் கொள்கை அளவில் ஒப்புதல் அளிக்கப்பட்டது.
குடியரசுத் துணைத் தலைவர் செயலகம்
தொழில்துறை அமைப்புகள் தங்கள் உறுப்பினர்களிடையே நன்னெறி சார்ந்த நடைமுறைகளை மேம்படுத்த வேண்டும்:குடியரசுத் துணைத் தலைவர்
தொழில் வர்த்தக சபைகள், தங்கள் உறுப்பினர்களிடையே கம்பெனி நிர்வாகம், வரி சட்டங்களுக்கு உட்பட்டு நடத்தல், கம்பெனி சமூகப் பொறுப்பு உள்ளிட்ட நன்னெறி சார்ந்த நடைமுறைகளை மேம்படுத்த வேண்டும் என்று குடியரசுத் துணைத் தலைவர் திரு. எம். வெங்கையா நாயுடு கேட்டுக் கொண்டுள்ளார். எவ்விதமான தவறுகள் நடந்தாலும், அதுகுறித்து அச்சமின்றி வெளியே புகார் அளிப்பதற்கான சூழ்நிலையை உருவாக்க வேண்டும் என்றும் அவர் கேட்டுக் கொண்டார்.
புதுதில்லியில் இன்று  அசொசெம் வர்த்தக சபையின் 98-வது ஆண்டுக் கூட்டத்தில் உரையாற்றிய அவர் ஊழல், லஞ்சம், மோசடிகள் போன்றவற்றை சிறிதளவுகூட ஏற்கக் கூடாது என்பதை வலியுறுத்தினார்.
இந்தியாவின் வளர்ச்சிக்கு முக்கியமான காரணிகளாக விளங்கும் தொழில் வர்த்தக சபைகள் பற்றி குறிப்பிட்ட குடியரசுத் துணைத் தலைவர், நாட்டின் நீண்டகால நலன்களுக்கு ஏற்ற நீண்டகால நோக்கங்களை உருவாக்க இந்த அமைப்புகள் உழைக்க வேண்டும் என்று கேட்டுக் கொண்டார். மாறிவரும் உலகச் சூழ்நிலைக்கு ஏற்ப, தொழில் வர்த்தகத்தை திறம்பட மேம்படுத்தும் வகையில், தங்களை தயார்படுத்திக் கொள்ள வேண்டும் என்று, தொழில் வர்த்தக சபைகளை அவர் கேட்டுக் கொண்டார். தொழில்துறையினரின் முன்னேற்றம் மற்றும் பங்களிப்பு இல்லாமல் இந்தியா போன்ற நாடுகள் தங்களது நலத்திட்டங்களை அமல்படுத்த இயலாது என்றார் அவர்.
பண மதிப்பிழப்பு நடவடிக்கை, ஜி.எஸ்.டி. அமலாக்கம் போன்ற மத்திய அரசின் முக்கிய அடிப்படை சீர்திருத்தங்கள் நாட்டின் பொருளாதாரத்தை விரிவாக்கியதுடன், வரி செலுத்துவோர் எண்ணிக்கையை அதிகரித்துள்ளது என்று அவர் கூறினார்.
இளம் இந்தியர்களிடையே, கல்வி, திறன்கள் ஆகியவற்றுடன் தொழில்முனையும் திறனையும் வளர்க்க வேண்டியதன் அவசியத்தை குடியரசுத் துணைத் தலைவர் வலியுறுத்தினார். நாட்டின் இளைஞர் சக்தியை அடிப்படையாகக் கொண்டு, அதன் வளத்தை மேம்படுத்த உதவ வேண்டும் என்றும் அவர் கேட்டுக் கொண்டார். இளைஞர்கள் வேலை தேடுபவர்களாக இருப்பதற்குப் பதில், வேலை அளிப்பவர்களாக உருவாகும் வகையில், அவர்களுக்கு அதிகாரமளிக்க வேண்டும் என்றார் அவர்.
மத்திய வர்த்தக, தொழில் துறை மற்றும் சிவில் விமானப் போக்குவரத்து அமைச்சர் திரு. சுரேஷ் பிரபாகர் பிரபு மற்றும் பிரமுகர்கள் நிகழ்ச்சியில் பங்கேற்றனர்.
குடியரசு துணைத் தலைவரின் முழுமையான உரைக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 68
ஜல்சக்தி அமைச்சகம்
ஜல் ஜீவன் திட்டத்தின் கீழ் ரூ 5,009 கோடியை கர்நாடகாவிற்கு மத்திய அரசு ஒதுக்கீடு
அனைத்து வீடுகளுக்கும் குழாய் மூலம் தூய்மையான குடிநீரை வழங்கும் பிரதமர் திரு நரேந்திர மோடியின் லட்சியத்தை நிறைவேற்றும் வகையில், ஜல் ஜீவன் திட்டத்தின் கீழ் ரூ 5,009 கோடியை 2021-22-ம் ஆண்டில் கர்நாடகாவிற்கு மத்திய அரசு ஒதுக்கீடு செய்துள்ளது. 2020-21-ம் வருடம் ரூ 1,189.40 கோடி ஒதுக்கீடு செய்யப்பட்டது.
நான்கு மடங்கு அதிகமான இந்த ஒதுக்கீட்டுக்கு ஒப்புதல் அளித்த மத்திய ஜல் சக்தி அமைச்சர் திரு கஜேந்திர சிங் செகாவத், கர்நாடகாவில் உள்ள ஒவ்வொரு கிராமப்புற வீட்டிலும் 2023-ம் வருடத்திற்குள் குடி தண்ணீர் குழாய் இணைப்பு வழங்க மாநிலத்திற்கு முழு உதவி செய்யப்படும் என்று உறுதியளித்தார்.
கர்நாடகாவில் உள்ள 91.19 லட்சம் வீடுகளில், 29.96 லட்சம் வீடுகளுக்கு  குழாய் இணைப்புகள் வழங்கப்பட்டுள்ளன. 2019 ஆகஸ்ட் 15 அன்று ஜல் ஜீவன் இயக்கம் தொடங்கப்பட்ட போது, 24.51 லட்சம் வீடுகளுக்கு  குழாய் இணைப்பு இருந்தது. 22 மாதங்களில் 5.44 லட்சம் வீடுகளுக்கு குழாய் இணைப்பு வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733762
(Visitor Counter : 91
கப்பல் போக்குவரத்து அமைச்சகம்
சென்னை உள்ளிட்ட ஐந்து துறைமுகங்களை நிர்வகிக்க இந்திய துறைமுகங்களின் சங்கம் சேவை வழங்கும் நிறுவனத்தை நியமித்தது
டிஜிட்டல் தகவல் முறையின் உதவியோடு வர்த்தகத்தை எளிதாக மேற்கொள்ள உதவும் வகையிலும் உலகத் தரம் வாய்ந்த துறைமுகக் கட்டுமானத்தை உருவாக்கவும் இந்திய துறைமுகங்களின் சங்கம்  டெக் மகேந்திரா நிறுவனத்தை சேவை வழங்கும் நிறுவனமாக நியமித்துள்ளது. இந்தச் சேவை வழங்கும் நிறுவனத்தின் பணிகள் மும்பை, கொல்கத்தா, சென்னை, தீனதயாள் துறைமுகம், பாராதீப் துறைமுகம் ஆகிய துறைமுகங்களில் மேற்கொள்ளப்படும். இந்த நடவடிக்கையின் மூலம் துறைமுகப் பணிகள் மேம்பாடு அடைவதுடன் விரைவாகவும் அமையும்.
டெக் மகேந்திரா நிறுவனம் இது தொடர்பாக திருவாளர்கள் சாப் , என்விஷன் , சிஸ்கோ , டெல், ஆர்டி காம்  உள்ளிட்ட நிறுவனங்களுடன் இணைந்து செயல்படும். அத்துடன் துறைமுக வர்த்தக நடைமுறையை எளிதாக்கவும் இந்திய துறைமுகங்களின் சங்கத்துக்கு உதவும் வகையிலும் எர்னஸ்ட் யங்  என்ற உலக நிறுவனத்தின் ஆலோசனைகள் பெறப்படும்.
இத்திட்டம் 20 மாதங்களில் செயல்படுத்தப்பட்டு ஐந்து ஆண்டுகளுக்கு நடைமுறையில் இருக்கும் அத்துடன் பராமரிப்பும் மேற்கொள்ளப்படும். இதில் மேற்கண்ட சென்னை, மும்பை, கொல்கத்தா ஆகியவற்றின் துறைமுகப் பொறுப்புக் கழகங்களும், தீனதயாள் துறைமுகப் பொறுப்புக் கழகம், பாரதீப் துறைமுகப் பொறுப்புக் கழகம் ஆகியவையும் இணைந்து நவீனமயமாக்கல் பணியில் செயல்படும்.
துறைமுகங்கள், கப்பல் போக்குவரத்தில் ஏற்பட உள்ள முக்கிய பலன்களாவன:
- துறைமுகம் வழியாக வர்த்தகத்தை எளிதாக மேற்கொள்வதில் மேம்பாடு
- குறிப்பிட்ட நேரத்துக்குள் விரைந்து செயல்படுதல், சேவை புரிதல்,
- நபர்களின் குறுக்கீடு, கையால் ஆவணமாக்குதல் ஆகியவை குறையும்
- துறைமுகப் பணிகளில் திறன் மேம்படும், கப்பல்களின் போக்குவரத்தும் விரைவுபடுவதுடன் கப்பல்கள் தங்கும் நேரமும் குறையும்.
- சரக்குகள் துறைமுகத்துக்கு வருவதும், செல்வதும், மாற்றுவதும் எளிதாகும்
- வெளிப்படைத் தன்மை மேம்படும்.
-----
(Visitor Counter : 148
பொருளாதார விவகாரங்களுக்கான மத்திய அமைச்சரவைக் குழு
கோவிட்-19 ஏற்படுத்திய நிதி அழுத்தத்தைத் தொடர்ந்து மின்சாரத் துறை நிலுவைத் தொகைகளுக்கு நிதியை வழங்க அமைச்சரவை ஒப்புதல் அளித்தது.
உஜ்வால் விநியோக நிறுவனங்கள் உறுதியளிப்புத் திட்டத்தின்  கீழ், கடந்த வருட வருவாயில் 25 சதவீதத்துக்கு மேல் பணி மூலதன உச்சவரம்பாக வைத்திருக்கும் மின்சார விநியோக நிறுவனங்களுக்கு கடன்களை வழங்க மின்சார நிதிநிறுவனம்  மற்றும் ஊரக மின்சாரமயமாக்கல் நிறுவனம்  ஆகியவற்றுக்கு ஒரு முறை தளர்வை பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்தது.
மின்சாரத்துறைக்கு நிதி ஓட்டத்தை வழங்கவும், விநியோக நிறுவனங்களுக்கு மாநில அரசுகள் கட்டணங்களைச் செலுத்துவதை உறுதி செய்யவும் இந்த ஒரு முறைத் தளர்வு உதவும்.
பின்னணி:
கோவிட்-19 உலகளாவிய பெருந்தொற்றும், அதைத் தொடர்ந்து அமல்படுத்தப்பட்ட நாடு தழுவிய பொதுமுடக்கமும் மின்சாரத் துறையின் நிதிச் சிக்கல்களை அதிகப்படுத்தின. பயன்படுத்திய மின்சாரத்துக்கு மக்களால் கட்டணம் செலுத்த முடியாத நிலை ஏற்பட்டதால், மின்சார விநியோக நிறுவனங்களின் வருமானம் பாதிக்கப்பட்டது. அதே சமயம், அத்தியாவசிய சேவை என்பதால், மின்சார விநியோகம் சீராக பராமரிக்கப்பட்டது. மின்சாரப் பயன்பாடும் கணிசமாகக் குறைந்தது. பொருளாதாரச் செயல்பாடுகளும், மின்சாரத் தேவையும் வேகமெடுக்க சிறிது நேரம் எடுக்கும் என்பதால், மின்சாரத் துறையின் நிதிநிலைமை மேம்பட சிறிது காலம் தேவைப்படும் என எதிர்பார்க்கப்படுகிறது. எனவே, மின்சார விநியோகம் தொடர்ந்து நடைபெற மின்சாரத்துறைக்கு நிதி வசதிகளை அளிக்க வேண்டிய உடனடித் தேவை இருக்கிறது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.53 கோடி 95 கோடி 2-வது தவணை மற்றும் 22.01 கோடி) முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 2,90,752 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 24,043 கொவிட் சிகிச்சை பெறுபவர்கள் எண்ணிக்கை 0.05 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 3,102 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,87,748 என அதிகரித்துள்ளது.
கடந்த 24 மணி நேரத்தில் 2,112 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.98 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,09,088 கொவிட் பரிசோதனைகள் செய்யப்பட்டுள்ளன.
புதிய மற்றும் புதுப்பிக்கத்தக்க எரிசக்தி அமைச்சகம்
புதிய மற்றும் புதுப்பிக்கவல்ல எரிசக்தி அமைச்சகமும் மின்சார அமைச்சகமும் "குடிமக்களை மையமாகக் கொண்ட எரிசக்தி மாற்றம்: மிஷன் லைஃப் மூலம் குடிமக்களை மேம்படுத்துதல்" என்ற தலைப்பில் சர்வதேச மாநாட்டை எகிப்தில் நடத்துகின்றன
எகிப்தின் ஷர்ம்-எல்-ஷேக்கில் நடைபெற்றுவரும் சிஓபி-27-ன் இந்திய அரங்கில் “குடிமக்களை மையமாகக் கொண்ட எரிசக்தி மாற்றம்: குடிமக்களை மிஷன் லைஃப்  மூலம் மேம்படுத்துதல்” என்ற தலைப்பிலான சர்வதேச மாநாட்டை இந்திய புதுப்பிக்கவல்ல எரிசக்தி மேம்பாட்டு நிறுவனம் , இந்திய சூரிய எரிசக்திக் கழம் , எரிசக்தி, சுற்றுச்சூழல் மற்றும் நீர் கவுன்சில் ஆகியவற்றுடன் இணைந்து,மத்திய அரசின் புதிய மற்றும் புதுப்பிக்கவல்ல எரிசக்தி அமைச்சகமும் மின்சார அமைச்சகமும் இன்று நடத்துகின்றன.
புதிய மற்றும் புதுப்பிக்கவல்ல எரிசக்தி அமைச்சக செயலாளர் திரு பூபிந்தர் சிங் பல்லா தலைமையில் இந்த சிறப்பு நிகழ்வு நடைபெற்றது. லட்சக்கணக்கான மக்களின் வாழ்க்கையை மேம்படுத்தியுள்ள, குடிமக்களை மையமாகக் கொண்ட, எரிசக்தி அணுகல், மாற்றம், பாதுகாப்பு, நீதி தொடர்பான முயற்சிகள் எனும் சில தொலைநோக்குப் பார்வையை இந்நிகழ்வு காட்டுகிறது அதேசமயம் மிஷன் லைஃப்-ன் நடத்தைகள் என்பது சந்தைகளை செயல்படுத்துதல், கொள்கைகளில் செல்வாக்கு செலுத்துதல் ஆகியவற்றை உள்ளடக்கியது. உலகளாவிய எரிசக்தி மாற்றத்தை எளிதாக்குவதற்கும் வலுப்படுத்துவதற்கும் எரிசக்தி திறன் மற்றும் குறைந்த கார்பன் தொழில்நுட்பங்கள் மற்றும் சந்தை முதலீடுகளை விரைவுபடுத்துவதற்கான வழிகள் குறித்து இம்மாநாடு விவாதிக்கிறது.
இந்த அமர்வில் ஐரீனாவின் துணைத் தலைமை இயக்குநர் டாக்டர் கௌரி சிங், சர்வதேச சூரியசக்திக் கூட்டணியின் அலையன்ஸ் தலைமை இயக்குநர் டாக்டர் அஜய் மாத்தூர் மற்றும் இந்திய தொழில்துறையின் தலைமை நிர்வாகிகள் கலந்து கொண்டனர்.
அறிவியல் மற்றும் தொழில்நுட்பத்துறை
சமூகத்தின் தேவைக்கேற்ப அறிவியல் கண்டுபிடிப்புகளின் பங்களிப்பை அதிகரிக்க வேண்டியது அவசியம்: டெக்னீவ்@75 மாநாடு
மக்களின் வாழ்க்கை மற்றும் வாழ்வாதாரத்தை மாற்றி அமைப்பதில் தொழில்நுட்பங்களின் பங்களிப்பு இன்றியமையாதது என புதுதில்லியில் நடைபெற்ற தேசிய அளவிலான டெக்னீவ்@75 மாநாட்டில் வலியுறுத்தப்பட்டது.
இந்தக் கருத்தரங்கை மத்திய அறிவியல் மற்றும் தொழில்நுட்பத் துறை செயலாளர் டாக்டர் எஸ் சந்திரசேகர் தொடங்கிவைத்துப் பேசினார். அப்போது மனிதர்களின் வாழ்க்கை மற்றும் வாழ்வாதாரத்தை மாற்றி அமைப்பதில் தொழில்நுட்பங்கள் முக்கியப் பங்கு வகிக்கிறது என்றார். மக்களின் பிரச்சனைகளுக்குத் தீர்வுக்காண முற்படும்போது, அறிவியல் சார்ந்த புதிய தொழில்நுட்பங்கள் கண்டுபிடிக்கப்படுகின்றன என்று குறிப்பிட்ட அவர், மனிதர்களின் தேவைக்கேற்ப, தொழில்நுட்பங்களை அதிகரித்து சமூகத்திற்கு வலிமை சேர்க்க வேண்டியது அவசியம் எனத்தெரிவித்தார்.
புதிய கண்டுபிடிப்புகள், அவற்றை எளிதில் சந்தைப்படுத்தும் யுக்திகள், புத்தாக்க முயற்சிகள் அனைத்து மக்களையும் சென்றடையச் செய்தல் ஆகியவற்றுக்கு தேவையான நடவடிக்கைகளை மேற்கொள்ளவேண்டும் எனவும் அவர் வலியுறுத்தினார்.
அதேநேரத்தில், மக்களின் தேவைக்கும், அறிவியல் தொழில்நுட்பத்திற்கும் இடையேயான இடைவெளியைத் தீர்க்கவும், புதிய தொழில்நுட்பங்களை வெற்றிகரமாக அமல்படுத்தவும் நாம் அனைவரும் ஒன்றிணைய வேண்டும் எனவும் எஸ் சந்திரசேகர் கேட்டுக்கொண்டார்.
நாட்டின் விடுதலையின் அமிர்தப்பெருவிழாவையொட்டி மத்திய அறிவியல்தொழில் நுட்பம், உயிரித் தொழில்நுட்பம், அறிவியல் மற்றும் தொழில் ஆராய்ச்சி கவுன்சில் , புவி அறிவியல் உள்ளிட்ட துறைகள் இணைந்து இந்த ஆண்டு முழுவதும் பல்வேறு நிகழ்ச்சிகளை நடத்தின. இதன் ஒருபகுதியாக நடத்தப்பட்ட இந்த தேசிய அளவிலான மாநாட்டில் பேசிய எஸ்இஇடி  அமைப்பின் தலைவர் டாக்டர் டெபாபிரியா தத்தா, அறிவியல் தொழிநுட்பங்களை ஏற்றுக்கொள்ளத்தக்க வகையில், சமூகத்தின் பங்களிப்பை மாற்றியமைப்பது குறித்து எடுத்துரைத்தார்.
இந்த மாநாட்டில் டெக்னீவ்@75 சார்பில் நடத்தப்பட்ட பல்வேறு போட்டிகளில் வெற்றிப்பெற்றவர்களுக்கு விருதுகள் வழங்கப்பட்டன. இதில் புகழ்பெற்ற அறிவியல் திரைப்பட தயாரிப்பாளர்களும் கலந்து கொண்டு தங்களது அனுபவங்களை தெரிவித்தனர்.
இளைஞர் நலன் மற்றும் விளையாட்டு அமைச்சகம்
இந்திய விளையாட்டு ஆணையத்தின் பெயரிலான முதலாவது விருதுகளை 246 வீரர்கள் மற்றும் பயிற்சியாளர்களுக்கு மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் தாக்கூர் வழங்கினார்
இந்திய விளையாட்டு ஆணையத்தின் பெயரிலான முதலாவது விருதுகளை, 246 விளையாட்டு வீரர்கள் மற்றும் பயிற்சியாளர்களுக்கு மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் தாக்கூர், இணையமைச்சர் திரு நிஷித் பிரமானிக் முன்னிலையில் இன்று வழங்கினார். விளையாட்டுத் துறை செயலாளர் திருமதி சுஜாதா சதுர்வேதி, இந்திய விளையாட்டு ஆணையத்தின் தலைமை இயக்குநர் திரு சந்தீப் பிரதான் மற்றும் அமைச்சகத்தின் உயரதிகாரிகள் விழாவில் கலந்து கொண்டனர்.
புதுதில்லி ஜவஹர்லால் நேரு விளையாட்டு அரங்கில் நடைபெற்ற நிகழ்ச்சியில், தேசிய மற்றும் சர்வதேச அளவிலான போட்டிகளில் சிறப்பான திறமைகளை வெளிப்படுத்திய 162 வீரர்கள் மற்றும் 84 பயிற்சியாளர்களுக்கு விருதுகள் மற்றும் ரூ.85.02 லட்சம் மதிப்பிலான ரொக்கப்பரிசுகளும் வழங்கப்பட்டது.
2016 ஆம் ஆண்டு முதல் தேசிய மற்றும் சர்வதேச அளவிலான விளையாட்டுகளை ஊக்குவிப்பதற்காக செயல்படுத்தப்பட்டு வரும் பல்வேறு திட்டங்களின் கீழ் இந்த விருதுகள் வழங்கப்படுகிறது. 2016-17, 2017-18, 2018-19 மற்றும் 2019-20 ஆம் ஆண்டுகளில் தலைசிறந்த விண்ணப்பதாரர்களுக்கு இந்த விருதுகள் வழங்கப்பட்டுள்ளது.
நிகழ்ச்சியில் பேசிய அமைச்சர் திரு அனுராக் தாக்கூர், “இன்று விருது வழங்கப்பட்ட அனைத்து வீரர்கள் மற்றும் பயிற்சியாளர்களை மனதார வாழ்த்துகிறேன். விளையாட்டு என்பது நமது பிரதமர் திரு நரேந்திர மோடியின் இதயத்தோடு மிகவும் ஒன்றிப்போனது என்பதோடு, அவரது தொலைநோக்கு எண்ணங்களை மேலும் முன்னெடுத்துச் செல்ல வேண்டும், விளையாட்டு வீரர்களுக்கு ஏராளமான வசதிகள் செய்து கொடுக்கப்பட்டுள்ளது. ஒவ்வொரு வீரரும் அவரது தலைமுறைக்கு ஊக்கமளிப்பவராக திகழ்கிறார்” என்று தெரிவித்தார்.
அறிவியல் மற்றும் தொழில்நுட்பத்துறை
அறிவியலைப் பிரதிபலிக்கும் இமயமலை சந்திரா தொலைநோக்கியின் 20 ஆண்டு தினத்தைக் குறிக்கும் பயிலரங்கு
கடல் மட்டத்திலிருந்து 4500 மீட்டர் உயரத்தில் உள்ள லடாக் பாலைவனத்தில், கடும் குளிருக்கு இடையில், இருபது ஆண்டுகளாக, 2மீட்டர் விட்டம் கொண்ட கண்ணாடி இழை அகச் சிவப்பு இமயமலை சந்திரா தொலைநோக்கி செயல்பட்டு வருகிறது. இந்திய வானியல் ஆய்வகத்தில் இயங்கும் அது, இரவு நேர வானில் நிகழும் நட்சத்திர வெடிப்புகள், வால் நட்சத்திரங்கள், சிறுகோள்கள், எக்சோ கிரகங்கள் ஆகியவற்றைத் தேடுவதில் ஈடுபட்டுள்ளது.
இந்தத் தொலைநோக்கி, பெங்களூரிலிருந்து 35 கிலோ மீட்டர் தொலைவில் உள்ள ஹொசகோட்டேயில் இயங்கி வரும் இந்திய வானியல் இயற்பியல் நிறுவனத்தின் அறிவியல் தொழில்நுட்ப ஆராய்ச்சி மற்றும் கல்வி மையத்தில் இருந்து பிரத்யேக செயற்கைக்கோள் தகவல் இணைப்பு மூலம் இயக்கப்படுகிறது. 20-வது பிறந்த நாளைக் கொண்டாடும் அதனிடமிருந்து பெறப்பட்ட தரவுகளின் அடிப்படையில், 260 ஆராய்ச்சிக் கட்டுரைகள் சமர்ப்பிக்கப்பட்டுள்ளன.
தன்னாட்சி பெற்ற இந்த நிறுவனம் தனது 20-வது ஆண்டு தினத்தைக் கொண்டாடும் வகையில், செப்டம்பர் 29 மற்றும் 30 ஆகிய தேதிகளில் இணையவழி அறிவியல் பயிலரங்குக்கு ஏற்பாடு செய்யப்பட்டுள்ளது.
(Visitor Counter : 196
தொழிலாளர் மற்றும் வேலைவாய்ப்பு அமைச்சகம்
சுரங்கங்களில் பெண்களுக்கு வேலை : புதிய விதிகளை மத்திய தொழிலாளர் நல அமைச்சகம் அறிவித்துள்ளது சுரங்கங்களிலும் பெண்களுக்கு சமமான வேலைவாய்ப்புகள்
1952 சுரங்கங்கள் சட்டம் பிரிவு 83 துணைப்பிரிவு 1-ன் கீழ் அளிக்கப்பட்ட அதிகாரத்தைப் பயன்படுத்தி, மத்திய அரசு, சுரங்கங்களில் நிலப்பரப்புக்கு மேலேயும் சுரங்கத்திற்கு உள்ளேயும் பணியில் உள்ள பெண்களுக்கு 1952 சுரங்கங்கள் சட்டத்தின் 46-வது பிரிவின் ஷரத்துக்களில் இருந்து விதிவிலக்கை சில நிபந்தனைகளுக்கு உட்பட்டு வழங்குவதாக அறிவித்துள்ளது.
சுரங்கத்திற்கு மேலே தரை நிலையில் பணிபுரியும் பெண்களைப் பொறுத்தவரை அவர்களின் ஒப்புதலை எழுத்து மூலம் பெற்று, இரவு 7 மணி முதல் காலை 6 மணி வரை பணியில் அமர்த்த வேண்டும். ஒவ்வொரு ஷிப்டிலும் குறைந்தது 3 பேர் கொண்ட குழுக்களாக பெண்களைப் பணியில் ஈடுபடுத்த வேண்டும் என்ற நிபந்தனைகள் விதிக்கப்பட்டுள்ளன.
சுரங்கத்திற்கு உள்ளே பணிபுரியும் பெண்களைப் பொறுத்தவரை இவர்கள் காலை ஆறு மணி முதல் இரவு ஏழு மணி வரை அவர்களது எழுத்து மூலமான ஒப்புதலின் பேரில் ஒவ்வொரு ஷிப்டிலும் குறைந்தது 3 பேர் கொண்ட குழுக்களாக பெண்களைப் பணியில் ஈடுபடுத்த வேண்டும் என்ற நிபந்தனைகள் விதிக்கப்பட்டுள்ளன.
இவ்வாறு பணியில் ஈடுபடுத்தப்படும் பெண்களுக்கு போதுமான வசதிகளும், தொழில்சார்ந்த பாதுகாப்பு, ஆரோக்கியம் மற்றும் பாலியல் துன்புறுத்தல் சார்ந்த பாதுகாப்பு ஆகியனவும் உறுதி செய்யப்பட வேண்டும் என பொதுவான நிபந்தனையும் விதிக்கப்பட்டுள்ளது.
1952ஆம் ஆண்டு சுரங்கங்கள் சட்டம் தரையடி சுரங்கங்களில் பெண்கள் வேலை செய்வதை கட்டுப்படுத்துகிறது. திறந்தவெளி அல்லது தரைக்கு மேலே உள்ள சுரங்கங்களில் இரவு நேரங்களில் வேலை செய்வதையும் கட்டுப்படுத்துகிறது. பல்வேறு பெண்கள் அமைப்புகளைச் சேர்ந்தவர்கள் சுரங்கங்களில் பெண்களுக்கு சம வேலைவாய்ப்பு அளிக்க வேண்டும் என கோரிக்கை விடுத்தனர். இந்த வகையில் சுரங்க நிறுவனங்களும் கோரிக்கை விடுத்தன. சுரங்கச் சட்டத்தின் 12-ஆவது பிரிவின்படி குழு அமைத்து அதன் பரிந்துரையின்படி தொழிலாளர் நலன் மற்றும் வேலைவாய்ப்புத்துறை இதர அமைச்சகங்களான உள்துறை, மகளிர் குழந்தைகள் மேம்பாட்டுத்துறை, சுரங்கங்கள் துறை, நிலக்கரித்துறை, பெட்ரோலியம் மற்றும் இயற்கைவாயு துறை ஆகியவற்றை கலந்து ஆலோசித்து தரைக்கு மேல் செயல்படும் சுரங்கங்களில் பெண்களை இரவு ஏழு மணிக்கும் காலை 6 மணிக்கும் இடைப்பட்ட காலத்தில் பணி செய்ய அனுமதி அளித்துள்ளது. இதே போல நிலத்தடி சுரங்கங்களில் காலை 6 மணி முதல் இரவு 7 மணி வரை பெண்கள் வேலை செய்வதை அனுமதிக்கவும் உத்தரவிடப்பட்டது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அதிக போக்குவரத்து நெரிசலுள்ள மாநில நெடுஞ்சாலைகளை மாநிலங்களிடமிருந்து கையகப்படுத்தி, 4 அல்லது 6 வழிச்சாலைகளை உருவாக்கவும், பின்னர் 12-13 ஆண்டுகளுக்குள் சுங்க வரி வசூல் மூலம் முதலீடுகளை திரும்பப் பெறவும் மத்திய அரசு திட்டமிட்டுள்ளது: நிதின் கட்கரி
அதிக போக்குவரத்து நெரிசல் கொண்ட மாநில நெடுஞ்சாலைகளை மாநில அரசுகளிடமிருந்து 25 ஆண்டு காலத்திற்கு கையகப்படுத்த மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் திட்டமிட்டுள்ளது. இதன் பின்னர் இந்த மாநில நெடுஞ்சாலைகள் 4 அல்லது 6 வழி நெடுஞ்சாலைகளாக மாற்றப்படும். பின்னர் இந்த நெடுஞ்சாலைகளில் மத்திய அரசு சுங்கக் கட்டணம் வசூலிக்கும். மும்பையில் இன்று நடைபெற்ற இந்திய தேசிய உறுப்பினர்கள் பரிமாற்ற சங்கத்தின் 12 வது சர்வதேச மாநாட்டில் காணொலி காட்சி மூலம் உரையாற்றிய மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி இதனைத் தெரிவித்தார். 12-13 ஆண்டுகளுக்குப் பின் இந்த மாநில நெடுஞ்சாலைகளிலிருந்து வட்டி மற்றும் நிலம் கையகப்படுத்தும் செலவுகள் உட்பட முழு முதலிடும் முழுமையாக திரும்பக் கிடைத்துவிடும் என்று திரு கட்கரி மேலும் கூறினார்.
இதே போல் நாட்டில் 27 பசுமை விரைவு நெடுஞ்சாலைகள் வரவிருப்பதாகவும் இந்த ஆண்டு இறுதிக்குள் சென்னையிலிருந்து பெங்களூருக்கு இரண்டு மணி நேரத்தில் பயணம் செய்யும் சாலைப் பணிகள் முடிவடைந்துவிடும் என்றும் அவர் கூறினார். தில்லி -ஜெய்பூர் 2 மணி நேரத்திலும், தில்லி -அமிர்தசரஸ் 4 மணி நேரத்திலும், தில்லி -ஸ்ரீநகர் 8 மணி நேரத்திலும் , தில்லி -மும்பை 10 மணி நேரத்திலும் செல்கின்ற பசுமை விரைவு நெடுஞ்சாலைகளும் இந்த ஆண்டு இறுக்கும் செயல்பாட்டுக்கு வரும் என்றும் அவர் தெரிவித்தார்.
SMB/SRI/DHA
ரெயில்வே அமைச்சகம்
நாடு முழுவதும் 283 ‘ஷ்ராமிக் சிறப்பு’ ரயில்களை இயக்கி உள்ளது இந்திய ரயில்வே
நாட்டின் பல்வேறு இடங்களில் சிக்கித்தவித்த புலம்பெயர்ந்த தொழிலாளர்கள், யாத்ரீகர்கள், சுற்றுலா பயணிகள், மாணவர்கள் மற்றும் இதர நபர்களை சிறப்பு ரயில்கள் மூலம் சொந்த ஊர்களுக்கு அழைத்து செல்வதற்காக மத்திய உள்துறை அமைச்சகத்தின் உத்தரவின் பேரில், இந்திய ரயில்வே ‘ஷ்ராமிக் சிறப்பு’ ரயில்களை இயக்க முடிவு செய்தது.
இதன்படி மே 9 ம் தேதி வரையில், நாடு முழுவதும் பல்வேறு மாநிலங்களில் 283 ‘ஷ்ராமிக் சிறப்பு’ ரயில்கள் இயக்கப்பட்டன. இதில் 225 ரயில்கள் தங்களுடைய இடங்களை சென்றடைந்துள்ளன. மேலும், 58 ரயில்கள் பயணித்துக் கொண்டிருக்கின்றன. 49 ஷ்ராமிக் சிறப்பு ரயில்கள் இன்று இயக்கப்பட உள்ளன.
இந்த 283 ரயில்கள், ஆந்திரா , பீகார் , இமாச்சலப் பிரதேசம் , ஜார்க்கண்ட் , மத்தியப் பிரதேசம் , மகாராஷ்டிரா , ஒடிசா , ராஜஸ்தான் , தெலங்கானா  உத்தரப் பிரதேசம் , மேற்குவங்கம்  என பல்வேறு மாநிலங்களுக்கு சென்றடைகின்றன.
இந்த ரயில்களில் பிரயாக்ராஜ், சாப்ரா, பாலியா, கயா, புர்னியா, வாரணாசி, தர்பங்கா, கோரக்பூர், லக்னோ, ஜான்பூர், ஹதியா, பஸ்தி, கதிஹார், தனபூர், முசாபர்பூர், சஹர்சா உள்ளிட்ட நகரங்களை சேர்ந்தவர்கள் பயணித்தனர்.
இந்த ஷ்ராமிக் சிறப்பு ரயில்களில், சமூக இடைவெளியை பின்பற்றும் வகையில் அதிகபட்சமாக சுமார் 1200 பயணிகள் மட்டுமே, பயணித்தனர். பயணிகள் ரயில்களில் ஏறுவதற்கு முன்னதாக முறையாக பரிசோதிக்கப்பட்ட பின்னரே அனுமதிக்கப்பட்டனர். இந்த பயணத்தில் பயணிகளுக்கு இலவச உணவு மற்றும் குடிநீர் வழங்கப்பட்டது.
(
பழங்குடியினர் நலத்துறை அமைச்சகம்
வன உற்பத்திப் பொருள் கொள்முதல்: மாநிலங்களுக்கு பழங்குடி கூட்டுறவு சந்தை மேம்பாட்டு இணையம் அறிவுறுத்தல்
சிறு வன உற்பத்திப் பொருள்களை  கொள்முதல் செய்வதற்கு சிறு வன உற்பத்திப் பொருளுக்கான  குறைந்தபட்ச ஆதரவு விலையில்  வாங்குவதற்கு தற்போதுள்ள நிதியைப் பயன்படுத்திக் கொள்ளும்படி இந்தியப் பழங்குடி சந்தை மேம்பாட்டு இணையம்  மாநிலங்களுக்கு அறிவுறுத்தியுள்ளது. மாநிலங்களில் உள்ள அரசுத்துறைகள், அமலாக்கப் பிரிவுகளுக்கு இந்த அறிவுறுத்தல் பிறப்பிக்கப்பட்டுள்ளது.
இதையொட்டி, யுனிசெப்  நிறுவனத்துடன் இணைந்து ஓர் இணையவழிக் கருத்தரங்குக்கு  இணையம் ஏற்பாடு செய்துள்ளது. வனச்செல்வ வளர்ச்சி மையங்களைச்  சேர்ந்த சுய உதவிக் குழுக்களின் உறுப்பினர்களுக்காக இந்த இணையவழிக் கருத்தரங்கு நடத்தப்படுகிறது. தற்போதைய சூழ்நிலையில் மனித இடைவெளியைக் கடைப்பிடிப்பது, சுத்தம், சுகாதாரம் பராமரிப்பது ஆகியவை குறித்து பழங்குடியினரிடையே விழிப்புணர்வு ஏற்படுத்தும் விதத்தில் இக்கருத்தரங்கு நடைபெறுகிறது.
இதையொட்டி சிறு வன வளச் செல்வங்களை குறைந்தபட்ச ஆதரவு விலையின் அடிப்படையில் சந்தைப்படுத்துவதற்கான வழிகாட்டுநெறிகளை மத்திய பழங்குடியினர் நல அமைச்சகம் பிறப்பித்துள்ளது. இதற்காக 26.2.2019 தேதியிட்ட அறிவிக்கை  பிறப்பிக்கப்பட்டுள்ளது.
பழங்குடியினத்தவர் மீதான பாதிப்பைத் தணிப்பதற்குரிய நடவடிக்கைகளை மேற்கொள்வது தொடர்பாக மத்திய பழங்குடியினர் நலத்துறை அமைச்சர் திரு. அர்ஜுன் முண்டா மாநில முதலமைச்சர்களுக்குக் கடிதம் எழுதியுள்ளார். அதில், பழங்குடியினர் வாழ்வாதாரத் தேவைக்காக குறைந்தபட்ச ஆதரவு விலைத் திட்டத்தின்  கீழ் சிறு வன உற்பத்திப் பொருள்களைக் கொள்முதல் செய்யும்படியும் அறிவுறுத்தியுள்ளார்.
(Visitor Counter : 93